Práve dnes uplynie 30. rokov od prvého hovoru v mobilnej sieti, ktorý odštartoval zmenu životného štýlu a rozmach mobilných ako aj nositeľných zariadení. Hovor bol možný vďaka prvej generácii mobilnej siete NMT.
Historicky prvý hovor na území vtedajšej Československej republiky uskutočnila Dagmar Burešová a František Mikloško cez sieť T-Mobile.
V nasledujúcich tridsiatich rokoch boli používatelia svedkami viacerých míľnikov, ktoré prinášali čoraz väčšie využitie mobilných telefónov. Od jednoduchých hovorov, cez posielanie SMS správ až po streamovanie 4K videa v súčasnosti.
Rozmach nastal s príchodom sietí druhej generácie, ktorá sa označuje GSM. To bolo na pomedzí rokov 1997/1998.
T-Mobile Slovensko, predchodca Telekomu, ako prvý rozbehol aj tretiu generáciu mobilných sietí v januári 2006. Sieť, ktorú dodnes poznáme pod označením 3G, postupom rokov priniesla viaceré nadstavby a vyššie rýchlosti mobilného internetu, od rýchlosti 384 kbps až po HSPA+ nadstavbu s maximom 42 Mbps.
Pozrite siNASA a Nokia postavia na Mesiaci sieť 4G
Spolu s 3G prišla služba videohovorov, neskôr 3G začali využívať rozličné smartfóny, priekopnícka Nokia s operačným systémom Symbian, Apple s iPhonomi a ďalšie množstvo zariadení bežiace na operačnom systéme Android.
Štvrtá generácia mobilnej siete (4G/LTE) sa datuje na 15. novembra 2013. Rozbehla sa v piatich slovenských mestách (Nitra, Trnava, Žilina, Banská Bystrica, Prešov) a postupne sa rozšírila do celého Slovenska. Aj v tomto prípade prípade sa postupne zvyšovali rýchlosti a kapacita až do 877 Mbps. Práve 4G sieť výrazne zmenila používanie smartfónov. Mobilné dáta sa stali štandardom, používatelia míňajú oveľa väčšie dátové balíky na surfovanie, streamovanie, či sociálne siete.
Od minulého roku sa priebežne nasadzuje najnovšia generácia mobilných sietí, 5G. Všetko sa však začalo dnes, pred 30-timi rokmi. Samozrejme, svetové prvenstvo má niekto iný, otec mobilného telefónu, Martin Cooper. Ten uskutočnil prvý hovor ešte 3. apríla 1973, keď z ulice v New Yorku zavolal priateľovi, ktorý pracoval pre telekomunikačnú firmu.
Ďalšie zaujímavé články nájdete v našej rubrike HISTORICKÝ DEŇ, kde vám prinášame rôzne prelomové udalosti, zariadenia a stroje z technologického sveta.
ZdrojFacebook